cyanic-selkie/wikianc huggingface dataset:
Hunere
Tiden før Atilla
I løpet av deres korte avledning fra Østromerriket, synes hunerne å ha truet stammene lengre vest, noe som er vist ved at Radagaisus' kom inn i Italia ved slutten av 405 og at vandalene, svebere og alanere krysset Rhinen og kom inn i Gallia i 406. Hunerne synes deretter ikke å ha opptrådt som en enkeltstående styrke under en enkelt leder. Mange av hunerne ble ansatt som leiesoldater av både Østromerriket som Vestromerriket, og av gotere. Uldin, den første huner som er kjent ved navn, ledet en gruppe hunere og alanere mot Radagaisus for å forsvare Italia. Uldin er også kjent for å ha beseiret gotiske opprørere som skapte vanskeligheter for østromerne rundt Donau og halshogde goteren Gainas en gang i tiden 400-401. Gainas' hode ble gitt til østromerne for å bli stilt ut i Konstantinopel i en tilsynelatende utveksling av gaver.
Forent rike under Attila
Det er mulig at hva som skjedde hadde helt andre grunner. Jordanes gjorde det klart at Attila gikk med på å trekke seg tilbake etter at han hadde gjort det klart at «han ville bringe verre ting over Italia med mindre de sendte ham Honoria». Det er sannsynlig at Attila hadde fått høre fra sendebudene at keiseren hadde gått med overgivelse, og avgi både brud og gull. I tillegg hadde det vært sult i Italia i 451 med sviktende avlinger, og det var knapt nok bedre i 452. Attilas herjinger av landsbygda i nordlige Italia hadde bidratt til å forverre innhøstingen. For å gå mot Roma med sin store hær hadde han behov for forskninger som da ikke var tilgjengelig i Italia. Det var bedre for ham å inngå en fredsavtale. I tillegg hadde han fått høre at en østromersk hær hadde krysset Donau og beseiret den huniske hæren som Attila hadde etterlatt for å forsvare sitt rike.
Hunere som tyskere
I Storbritannia grep avisene tak i denne talen med voldsomt raseri, og begynte å bruke betegnelsen «hunere» om tyskere som henvisning til deres faktiske og oppdiktete grusomheter i tiden før og under den første verdenskrig. Hunernes historiske dårlige rykte fikk således ny aktualitet i propagandakrigen mot Tyskland. Sammenligningen med hunere ble forsterket av de tyske pickelhaube, eller pigghjelmer, som tysk styrker benyttet fram til 1916. Bruken av pigghjelmen som et symbol på tyskere, og dermed hunere, framhevet oppfatningen om tyskere som særdeles barbariske. Den fransk låtskriveren Theodore Botrel beskrev den tyske kaiser som «en Attila, uten samvittighet», som sendte av sted «de kannibalske horder».
Rafael Correa
Rafael Vicente Correa Delgado (født 6. april 1963 i Guayaquil) er en politiker som tidligere var president i Ecuador fra 2007 til 2017. I 2006 stiftet han venstresidepartiet Alianza PAIS. Han har kalt seg selv «en sosialist av det 21. århundre».
The Return of the Living Dead
Filmserie
De andre filmene i serien blir sett som mye dårligere enn den originale.
Pumi
Helse
En pumi på 14-15 år er langt fra uvanlig og de holder seg som rase friske og spreke i høy alder.
Det er et godt råd til alle som kunne tenke seg en pumi, eller som bare vil lære mer om den, å konsultere klubben for ungarske vakt-og gjeterhundraser sin nettsider.
Serbergran
Serbergran er en pionerart som vokser fram etter skogbrann eller andre omveltninger. Arter som tåler mer skygge, som vanlig gran, europeisk edelgran og bøk, fortrenger den etter at det har gått en tid.
Belgia
Geografi
Belgia ligger i Vest-Europa mellom Nordsjøen, Frankrike og Nederland. Belgia har et areal på 33 990 kvadratkilometer og er delt inn i tre geografiske regioner: Kystsletten i nordvest, det sentrale platået og Ardennene i sørøst. Kystsletten består hovedsakelig av sanddyner og dikelandskap. Dikelandskapet er landområder nær eller under havnivå, der havet holdes ute ved hjelp av diker, eller sletter som er drenert ved hjelp av kanaler. Det sentrale platået er et jevnt område som sakte stiger innover i landet, og har mange fruktbare daler og er irrigert av mange vannveier. Her finnes også mer kuperte områder, inkludert grotter og små gjel.
Historie
Området ble senere assosiert med Nederland. Under hundreårskrigen kom området under burgundisk styre og senere under spansk overherredømme inntil de nordlige provinsene (dagens Nederland) fikk sin selvstendighet. Etter dette fulgte østerriksk styre under Huset Habsburg.
Tolvtonemusikk
Da tolvtonemusikken første gang ble introdusert for publikum, fikk den svært tilbakeholden reaksjon, og de første utøvere fikk mye kritikk. Men etter hvert møtte denne musikkretningen større forståelse, og tolvtonemusikken er blitt en del av den teoretiske grunnlaget for moderne klassisk musikk.
Belgia
Politiske partier
De store politiske skillelinjene i landet har gjort at det ved flere anledninger har vært svært vanskelig å danne en regjering med det nødvendige flertallet i parlamentet. Blant annet gikk det i 2007 over et halvt år uten at Belgia hadde en vedtaksdyktig regjering, før Guy Verhofstadt endelig fikk dannet en midlertidig regjering like før jul.
Administrativ inndeling
Belgia har en uvanlig administrativ inndeling der landet er delt inn i både tre regioner og tre samfunn. Disse administrative strukturene har egne politiske institusjoner og et utstrakt indre selvstyre og overlapper også til en viss grad geografisk.
Oppføring på UNESCO sine lister
Verdensarvsteder
155 Scylla
155 Scylla er en hovedbelteasteroide. Den ble oppdaga den 8. november 1875 av Johann Palisa fra Pula. Den er oppkalt etter Skylla, et uhyre fra gresk mytologi.
Tore Nordtvedt
Tore Nordtvedt (født 24. mai 1944) er en tidligere norsk fotballspiller.
Norges Røde Kors minnemedalje 1945
Utforming
Medaljen er produsert av Oslo-firmaet J. Tostrup.
Rolf Hoppe
Filmer (utvalg)
• Lebende Ware, 1966
• Ich war neunzehn, (Rolle: etappemajor), 1967
• Spur des Falken, (Rolle: Bashan), 1968
• Goya oder: Der arge Weg der Erkenntnis, (Rolle: König Karl IV.), 1969/1970
• Die Hosen des Ritter von Bredow, (Rolle: ridder Götz von Bredow), 1973
• Das Haus am Fluß – Der Russenpelz, (Rolle: direktør Hüsgen), 1984/1985
• Die Grünstein Variante, (Rolle: fengselsdirektør), 1984
• Kaiser und eine Nacht, 1985
• Bronsteins Kinder, (Rolle: fange), 1990
• Das Licht der Liebe, (Rolle: markgreve), 1990
• Brandnacht, (Rolle: Tobler), 1992
• Den Demokratiske Terroristen, (Rolle: Lodge Hecht), 1992
• La Piovra 7 – Allein gegen die Mafia, (Rolle: professore Ramonte), TV, 1994
• Spreebogen, (Rolle: Hugo Bartels), TV, 1995
• Tatort – Der schwarze Engel, (Rolle: Tauber), TV, 1994
• Tatort – Parteifreunde, (Rolle: Sudhoff), 1996
• Unser Mann – Das Siegel des Todes, (Rolle: dr. Prokropp), 1996
• Sardsch – Die Jagd beginnt, (Rolle: Heinz Baranowski), TV, 1997
• Klemperer – Ein Leben in Deutschland, (Rolle: bestefar Findeisen), tv-serie, 1998
• Die Verbrechen des Professor Capellari – Milenas Bücher, (Rolle: Dr. Walter Schneider), 2000
• Der Bulle von Tölz – Der Liebespaarmörder, (Rolle: dr. Berthold Schwaninger), 2001
• Kleinruppin Forever, 2003
• Tatort – Der schwarze Troll, (Rolle: dr. Paul Knödgen), 2003
Liten ospebukk
Levevis
Larven utvikler seg under barken på levende osper. Den danner en gallelignende utvekst i veden. Hunnen gnager en hesteskoformet fure i barken og legger et egg i denne. Som en respons på larvens gnaging produserer treet en knapt valnøttstor, galleaktig byll. Utviklingen tar to år. Opp gjennom årene har bestanden av denne arten svinget sterkt. Når den har vært særlig tallrik, har den gjort betydelig skade på tømmer av osp, dels ved larvenes gnag, dels ved at hakkespetter har skadet trærne for å få tak i larvene.
Omaru (elv)
Den er regulert med bl.a gravitasjonsdammen Ishikawauchi-demningen, som gir kraft til Omarugawa vannkraftverk.
Parkteatret
Fra 1992 til 2001 var stedet scene for Nordic Black Theatre.
Society for Psychical Research
Selskapet for Psykisk Forskning, på engelsk The Society for Psychical Research, forkortet SPR, er en organisasjon som ble grunnlagt i Storbritannia i 1882 for å utføre forskning på parapsykologiske fenomener.
Intel Pentium II
Pentium II var også den første sjette-generasjons x86 mikroprosessor med innebygd støtte for MMX, et heltallsbasert SIMD instruksjonssett for grafikk, som i 1996 ble introdusert sammen med femte-generasjons prosessoren Pentium MMX.
Første generasjon
Prosessorer for Slot 1 kom i to avarter: SEC (12.82 cm x 6.28 cm x 1.64 cm) og SEP (12.70 cm x 5.78 cm x 0.50 cm). Begge hadde en 528 pinners PGA.
Andre generasjon
Pentium II-baserte datamaskiner som benyttet brikkesettet Intel 440LX var de første som støttet SDRAM (etterfølgeren til EDO RAM) og AGP for grafikk-kort. Samtidig med versjonene med en 100 MHz front side bus, lanserte også brikkesettet 440BX og dets avarter 440MX, 440NX og 440ZX.
Celeron og Mobile Pentium II
En tredje avart kalt Celeron A PPGA ble lansert den 4. januar 1999 i hastigheter på 366 og 400 MHz, etterfulgt av en 433 MHz utgave den 22. mars 1999, en 466 MHz utgave den 26. april 1999, en 500 MHz utgave den 2. august 1999 og en 533 MHz utgave den 4. januar 2000.
Historis
Utbredelse
Historis odius finnes fra det sørlige USA i nord til Argentina i sør, mens H. acheronta har en litt mer begrenset utbredelse fra Mexico til Brasil. Begge artene finnes også i Vestindia.
Citroën C4 Picasso
C4 Grand Picasso: 2006-2012
Dette er en syvseters bil, hvor bakerste seterad kan felles ned i setegulvet.
Sigmund Torsteinson
Hans navn er først og fremst knyttet til Troldhaugen, Edvard og Nina Griegs hjem. Her la han fra slutten av 30-tallet ned et betydelig arbeid for å opprettholde og utvikle Troldhaugen som et levende kultursentrum. Fra midten av 50-tallet til han gikk av i 1978 var han intendant og kunstnerisk leder for ''Edvard Grieg Museum. Troldhaugen''. Griegprisen ekstraordinært i 1976
Vikeidet
Vikeidet er myrlendt. Deler av eidet er dyrket opp som grasmark, og en del er grøftet og tilplantet med gran. Øst på eidet ligger den tidligere Maskinførerskolen for landbruk, Vikeid. Skolen ble endelig nedlagt sommeren 2005. Ved Frøskeland, på vestsiden av eidet, ligger flere vann.
Korsgård skole
Korsgård skole er en barneskole ved Korsegården i Askim i Indre Østfold kommune. Skolen ligger rett i utkanten av tettbebyggelsen i Askim. Den er omringet av skogsområder, dyrket mark og tettbygde strøk. Skolen har anslagsvis 300 elever fra 1.–7. trinn.
Norges Røde Kors Fortjenstmedalje
Utforming
Medaljen er opphengt i et hvitt bånd med en rød midtstripe.
Medaljen er produsert av Oslo-firmaet J. Tostrup.
Stanislav Petukhov
Stanislav Afanasjevitsj Petukhov (russisk Станислав Афанасьевич Петухов; født 19. august 1937 i Moskva) var en sovjetisk ishockeyspiller som deltok i de olympiske vinterleker 1960 i Squaw Valley og 1964 i Innsbruck.
Fred Sinowatz
Fred Sinowatz (født 5. februar 1929 i Neufeld an der Leitha i delstaten Burgenland i Østerrike, død 11. august 2008) var en Burgenland-kroatisk politiker fra Sozialdemokratische Partei Österreichs, SPÖ. Sinowatz var forbundskansler av Østerrike fra 1983 til 1986.
Sofienbergparken
1800-tallet
Byløkken Sofienberg har sannsynligvis navn etter en av konene, som begge het Sophie, til Jacob Nielsen, som eide løkken 1799-1830, eller Niels Rosenberg, som var eier 1830-1857.
Oskar Andersson
OA ble med årene folkesky, og de siste månedene av hans liv fikk han ofte voldsomme raseriutbrudd. Han skjøt seg 29 år gammel. Årsaken er uviss, men høsten 1906 hadde han fungert som reportasjetegner på en militærmanøver der flere av datidens nye våpen var tatt i bruk for første gang i Sverige. Synet av kraftige våpen og soldater som frøs satte dype spor i ham og var uten tvil mye av grunnen til depresjonen.
Finstertalbach
Finstertalbach er ei lita elv i Tirol i det vestre Østerrike, og ei sideelv til Inn som igjen renner ut i Donau. Finstertal er en dal i Silz kommune i Distriktet Imst, lokalisert til det sentral-vestlige Tirol, under fjellet Sulzkogel (3 016 moh.). Denne elva er utbygd med Silz vannkraftverk, og den kunstige, oppdemmede Finstertalsjøen (Speicher Finstertal) 2 400 moh. er på i alt 1 km² areal, og inneholder 60 mill. m³ vannmengder.
Pycina zamba
Pycina zamba er en sommerfugl som tilhører gruppen Apaturinae i den store familien flikvinger (Nymphalidae).
Konstantin Rokossovskij
Militær
Etter den russiske borgerkrig gjorde han karriere i Sovjetunionens Røde armé og tilhørte de fornyere som ville innføre et sterkt stridsvognsvåpen. Som polsktalende havnet han i unåde under den store terroren som Stalin beordret 1936-1938, og ble satt i GULAG etter sterk tortur, med tap av ni tenner, tre brukne ribbein samt tre fingerte avrettelser, nærmere bestemt i arbeidsleiren i Norilsk.
Rokossovskij mottok Seiersordenen for sin innsats under verdenskrigen.
Bjarte Hjelmeland
Teater
Hjelmeland ble født i Bergen. Han fullførte utdannelsen ved Teaterhøyskolen i 1991 og scenedebuterte samme år som skomakergutten i H. C. Andersens Fyrtøyet på Oslo Nye Teater. Han ble året etter ansatt ved Nationaltheatret og var ansatt der til han sa opp i 2020. Under disse årene var han også virksom ved flere andre teater, samt deltatt i filmer og TV-produksjoner.
Film og TV
Han filmdebuterte i 1991 i Byttinger, og har etter det medvirket i filmer som blant annet Svarte pantere (1992), Livredd (1997) og Ballen i øyet (2000).
Austre Sipmeken
Austre Sipmeken (sørsamisk: Vuelie-Sipmehke) er en innsjø på grensen mellom Norge og Sverige. Den norske delen ligger i Røyrvik kommune i Trøndelag, den svenske ligger i Strömsund kommune i Jämtland.
Umeå universitet
Umeå universitet er et statlig universitet i Umeå i Sverige. Det ble grunnlagt i 1965 som landets femte universitet, for å øke den akademiske kunnskapen i Nord-Sverige. Størrelsesmessig er Umeå universitet sammenlignbart med Linköpings universitet, som landets femte-sjette største universitet, målt i antall studenter. I 2012 hadde universitetet rundt 4 300 ansatte og en omsetning på ca 3,9 milliarder SEK. Det rangeres som et av verdens 200-300 beste universiteter og som det 5. til 8. beste i Sverige.
Høyskoler
Ved Umeå universitet finnes ått forskjellige høyskoler, som samler utdanninger innen et spesielt fagområde under et felles tak. Noen av høyskolene gjør dette ved å samordne utdanninger der lærere fra flere institusjoner deltar med sine spesielle kompetanseområder. Andre har i stedet ansatt lærere med den spisskompetanse som kreves for sine utdanninger.
Gustaaf Schlegel
Han reiste ut i 1857, og ankom samme år Hongkong og så Amoy. Schlegel var i Kina fra 1857 til 1862, det siste årene i Kanton.
Johannes Ewald
For de fleste dansker er kongesangen «Kong Christian stod ved højen mast» det de kjenner best til av Ewalds forfatterskap.
Bakgrunn
Ewald var sønn av vajsenhuspresten Enevold Ewald og ble født i København. Så lenge faren levde, ble han undervist i hjemmet, Vajsenhusets på Nytorv, av forskjellige lærere, sammen med sin tre år eldre bror Matthias. Han forteller at han hadde en levende fantasi, og at den ble tidlig utviklet, først ved barneeventyr, senere ved lesning om oldtidens helter i antikkens Hellas og Roma og av kirkens og misjonens historie.
Da faren med sin nedbrutte helse forstod at han snart skulle dø, ble det bestemt at den eldste sønnen skulle sendes til Roskilde. Samtidig ble den mer begavede Johannes, sendt til domskolen i Slesvig by, hvor faren hadde slektninger. Sannsynligvis for at få en grundigere tysk oppdragelse; han skulle i huset til rektoren, Johan Frederik Licht, en kjent utmerket lærer.
Forfatter og dikter
Det var de franske klassikerne (i særdeleshet Pierre Corneille), Friedrich Gottlieb Klopstock (som han kjente personlig), Romas diktere og tyske oversettelser av Shakespeare og Ossian, som han fremfor alt studerte.
Med musik av Hartmann den eldre ble Fiskerne oppført i 1779 med stort bifall. Da Ewald i 1780 bestemte seg for å utgi sine samlede skrifter, tegnet det seg en stormengde abonnenter. Hans stilling ble nå forbedret, men hans kraft var uttømt. Han fullbyrdet en avhandling om almuens opplysning og begynte å skrive på et Hamlet-drama. Forordet til hans skrifter, et mesterstykke av dansk prosa, var hans siste større arbeide.
Kulturkanonen
«Til Siælen. En Ode» er tatt opp i den danske kulturkanonens lyrikkantologi.
Flatøy
Historie
Flatøy flystasjon ble opprettet i 1917 som base for militære sjøfly, og fra 1920 var den base for Det Norske Luftfartsrederi AS, som drev ruteflyging Bergen–Haugesund–Stavanger. Den 8. april 1940 hadde Marinens flyvevåpens 2. avdeling 3 speiderfly og 2 torpedofly stasjonert på Flatøy. Den tyske okkupasjonsmakten overtok deretter basen.
Magnus Sundquist
Magnus Sundquist er svensk trener og tidligere ishockeyspiller. Han ble i 2011 hovedtrener for Stjernen Hockey. Moderklubben hans er Fagersta AIK. Magnus Sundquist er mest kjent som spiller i HC Vita Hästen (1989–1996) og Rødovre Mighty Bulls (1998–2005). Han har også spilt for Fagersta AIK, Mora IK, Gentofte. Han har trent Hvidovre Ligahockey, Danmark U16 og Rødovre Mighty Bulls i Superisligaen fra 2007 til 2011.
Asialekene 1954
Sporter
Det var tre nye sporter og en var fjernet fra programmet i forhold til de første Asialekene; boksing, bryting og skyting var nye og sykling var ikke med.
Alice Walker
Aktivisme
Alice Walker hadde møtt Martin Luther King jr. da hun var elev ved Spelman College i Atlanta tidlig på 1960-tallet. Walker har gitt æren for King for hennes beslutning om reise tilbake til sørstatene som aktivist for borgerrettighetsbevegelsen. Hun marsjert med hundre tusener av andre i august 1963 på den nå berømte marsjen mot Washington. Hun arbeidet også med frivillig arbeid å registrere svarte stemmeberettigede i Georgia og Mississippi.
I november 2008 skrev Alice Walker et åpent brev til presidenten, «An Open Letter to Barack Obama», som ble utgitt på nettstedet Theroot.com. Walker adresserte den nyvalgte presidenten som «Bror Obama» og skrev at «Ser du har tatt din rette plass, basert alene på din visdom, utholdenhet og karakter, det er balsam for den trette kriger av håp, tidligere bare sunget om.»
Personlig liv
På midten av 1990-tallet ble Walker romantisk involvert med sanger og låtskriver Tracy Chapman.
161 Athor
161 Athor er en hovedbelteasteroide. Den ble oppdaga den 19. april 1876 av James Craig Watson fra Detroit Observatory i Ann Arbor. Den er oppkalt etter den egyptiske gudinnen Hathor.
Grendel
Grendel i filmer, bøker og sanger
Skikkelsen Grendel er mye brukt i filmer, bøker og sanger, for eksempel i filmen Beowulf & Grendel (Island 2005). Grendel er også tittelen på en sang av rockegruppa Marillion.
Lars Tvete
Lars Bjarne Tvete (født 4. januar 1948 i Levanger) er en norsk forretningsmann og politiker (H).
Perlis
Historisk er Perlis nært knyttet til nabostaten Kedah og Siam (Thailand). Herskerne i Perlis søkte å frigjøre seg fra Kedah og var lenge underlagt siamesisk overhøyhet. Perlis er den eneste staten i Malaysia der herskeren har tittelen raja, noe som skyldes forholdet til Siam. Underordningen under Siam ble brutt da Perlis i 1909 ble protektorat under Storbritannia. Etter andre verdenskrig kom Perlis med i unionene av malaystater fram mot selvstendigheten i 1957 og ble en delstat i Malaysia.
Befolkning
Perlis hadde i 2012 en befolkning på 239,400. 25,4 % av befolkningen var i aldersgruppen 0-14 år.
Jernbane i Norge
Jernbaner i Norge før 1850, hestejernbanene
Den neste jernbanen var antagelig den som ble anlagt på Blaafarveværket i Modum i 1820-årene, av den tyske bergmesteren Karl Friedrich Böbert. Dette var en gruvejernbane med hestedrift og støpejernssviller som ble brukt til å transportere malm.
Forskjellig om norske jernbaner
Det nordligste punktet i Norge og også på det sammenhengende nordiske jernbanenettet befinner seg ved Bjørneborg på Ofotbanen, noen få kilometer øst for Narvik. Det sørligste punktet på det norske nettet er på sidesporet til Odderøya i Kristiansand. Høyeste punkt i Norge er i Finsetunnelen på Bergensbanen – 1239 moh.
Høyhastighetsbaner som utredes
Følgende lobbyistorganisasjoner har utredet nye baner:
Perlis
Inn i Malayaføderasjonen og Malaysia
I 1948 fikk Perlis en grunnlov, supplert i 1950, som gjorde rajaen til en konstitusjonell monark. En regjering med en førsteminister, Menteri Besar, ble innført og statsrådets betydning avtok.
Delstatsforsamling og regjering
Ved delstatsvalget i 2008 vant alliansen Barisan Nasional (Nasjonalfronten), som er det dominerende parti også på riksplan i Malaysia, 13 av 15 mandater i delstatsforsamlingen. Opposisjonspartiet Parti Islam Se-Malaysia (PAS), fikk to seter.
Samferdsel
Vestkystbanen fra Singapore til Thailand går gjennom Perlis og har stasjoner i Arau og i grensebyen Padang Besar.
Samfunnsforhold
Delstaten hadde i 2012 74 barneskoler og 27 ungdomsskoler.
Luc Abalo
Karriere
Han spilte inntil 2008 for US Ivry i hjembyen. Luc Abalos kallenavn Skywalker kommer av hans fantastiske evne til å hoppe inn mot mål fra kantplassen sin og henge enormt lenge i luften.
Perlis
Samfunnsforhold
Perlis har 42 faste og tre mobile biblioteker.
Luc Abalo
Karriere
Sesongen 2020–2021 spilte han for Elverum Håndball I Norge og fikk både serie- og cup-gull.
Rubellitt
Rubelitt er en rosa til rød, litiumholdig varietet av mineralet turmalin, anvendt som smykkesten. I Norge er lyserød turmalin kjent i pegmatitt på Meløy i Nordland og på Stord i Sunhordland
Varese
Den er kjent for Villa Recalcati, Villa Toeplitz, Ville Ponti, Masnago Castle og Sacro Monte di Varese, et sted for pilegrimsreiser. Sacro Monte di Varese er på UNESCO sin verdensarvliste.
Under Den andre italienske frigjøringskrig ble det utkjempet et større slag om byen 26. mai 1859.
Koldingkoggen
Koldingkoggen ble hevet av Nationalmuseet i 2001 for nærmere undersøkelse og oppmåling. I den forbindelse ble det fastslått at koggen har hatt stevnror. Det er dermed det hittil eldste kjente funn av et skip som med sikkerhet har hatt stevnror i Europa. Alle delene er konservert og magasinert ved Kollinghus museum.
Phyllodactylidae
Kanskje hører også de søramerikanske slektene Gymnodactylus, Garthia og Bogertia til gruppen, men foreløpig mangler genetiske data fra dem.
James Connelly
Connelly vant en olympisk sølvmedalje i ishockey under vinter-OL 1960 i Squaw Valley. Han var med på det canadiske ishockeylaget som kom på andreplass i turneringen bak USA. Det var ti lag som deltok, etter gruppespillet spilte de seks beste lagen en enkeltserie der alle lagene møttes en gang. Canada vant fire kamper og tapte en, 1-2 til USA. USA vant alle fem kampene i sluttspillsserien og vant serien med maksimale ti poeng foran Canada med åtte og Sovjetunionen med fem poeng.
Hans Filbinger
Politisk karrière
Filbinger var en sterk motstander av venstreorienterte tendenser i politikken og på universitetene og i skolevesenet. Han var en av de fremste i kampen mot venstreekstrem terrorisme. I motsetning til trendene i andre tyske delstater gikk han mot enhetsskolen og bygget isteden ut Baden-Württembergs tre-skole-system med hovedskole, realskole og gymnasium.
Fra 1973 til 1974 var Filbinger president for Forbundsrådet. I denne egenskapen var han også den tyske presidentens stedfortreder. I 1978 ble Filbinger av mange nevnt som kandidat til det tyske presidentembedet som skulle besettes på ny i 1979, men «Filbinger-affæren» (se eget avsnitt) satte en stopper for dette.
«Filbinger-affæren»
Filbinger trakk seg som statsminister 7. august 1978 uten å ta selvkritikk for noe, men kritiserte det han kalte en svertekampanje. Hans kritikere derimot mente det var Filbingers egen omgang med disse hendelsene og manglende medfølelse, ikke så mye hendelsene i seg selv, som var mest kritikkverdig.
Robert Forhan
Robert «Bob» Forhan (født 27. mars 1936 i Newmarket i Ontario, død 3. juni 2018) var en canadisk ishockeyspiller som deltok i de olympiske vinterleker 1960 i Squaw Valley og 1964 i Innsbruck.
Johan Austbø
Den svalande vind
Sangen bygger på en gammel folketone, og Austbøs tekst skildrer en ulykkelig kjærlighetshistorie «Attom fjella her sør». Om tekstens tilblivelse skriver han: «Frå ei sjel i hugbrand og ørvæne strøymde det fram, og blyanten krafsa over papiret. Det tok til å forma seg til vers». Austbø forundret seg over at sangen noen tiår etter at han skrev teksten ble omtalt som en «Folkevise frå Telemark», ettersom melodien var fra Sogn, og teksten var hans egen. Han gledet seg over den musikalske form sangen hadde fått på sin vandring, og skrev dessuten: «Den einfelde, naive kjærleiksvisa [...] var blitt lyft fram til fremste konsertsalane i landet. – Skulde dette vera vederlaget som lagnaden etla han for gjenta han den gongen miste?» Siden ble sangen tonesatt igjen av Eivind Groven.
Äänekoski
Äänekoski er en finsk by og kommune i landskapet Mellersta Finland. Kommunen har cirka 20 300 innbyggere og et areal på 1 138,52 km² hvorav 253,83 km² er vann. Äänekoski er en finskspråklig kommune som grenser til kommunene Konnevesi, Laukas, Uurainen, Saarijärvi, Kannonkoski, Viitasaari og Vesanto.
Jernbanetog
Tog i togrute – den jernbanefaglige betydningen
Innen sporveisterminologi, herunder T-banen i Oslo, defineres tog som den kjøringen en bestemt trikk eller et T-banetogsett utfører i løpet av et helt driftsdøgn. Det kjøres med samme tognummer hele driftsdøgnet, fra og med utkjøringen om morgenen til innkjøring om kvelden. Dette i motsetning til hva som gjelder på jernbanen, der et bestemt tognummer bare gjelder fra en utgangs- til en endestasjon. Det tildeles nytt og unikt tognummer til hver avgang fra en utgangsstasjon.
Tog som materiell – den gjengse betydningen
I de fleste nyere motorvognsett er motorene og annen teknisk utrustning spredt rundt på alle eller flere av vognene. Flytoget har for eksempel en motorboggi på hver av de fire vognene i motorvognsettet. Den opprinnelige betydningen av begrepet tog, noe som trekker, er derfor utvannet en del ved at alle enhetene i toget trekker seg selv.
Samtse
De mest folkerike og utviklede områdene er syd i fylket, mens de nordlige delene er mindre utviklet. I Samtse bor Lhopu, en liten urbefolkningsgruppe med om lag 1000 medlemmer.
Cakewalk
En cakewalk er av form en marsj med musikk i 2/4 takt som ligner en habanera. Cakewalken spilles av et janitsjarkorps med slagverk, treblåsere og messinginstrumenter.
Helge Ingstad
Tjenestemann i Røde Kors
Under felttoget i Norge i april-mai 1940 tjenestegjorde Ingstad for Røde Kors, og utredet senere befolkningen i Nord-Norge og deres behov for materiell hjelp. For rapporten ble han tildelt Norges Røde Kors’ hederstegn. Mot slutten av krigen fikk han oppdraget med å organisere Røde Kors’ arbeid for å hente norske og danske fanger ut av de tyske konsentrasjonsleirene. Men tyskerne nektet å forholde seg til norske statsborgere i dette arbeidet, og oppdraget ble derfor isteden gitt til grev Folke Bernadotte. Under landssvikoppgjøret var han juridisk rådgiver for byretten i Lillehammer.
Frogner stadion
Oscar Mathiesen og Sonja Henie
Frogner stadion var hjemmebane både for Oscar Mathisen og Sonja Henie, som begge er blitt hedret med egen statue utenfor banen. Statuen av Oscar Mathiesen, som er formet av Arne Durban, ble avduket i 1959. Oscarstatuetten, en pris for årets største skøytebragd, er en miniatyr av denne statuen.
Rehabilitering av banen
Sommeråpningen av banen ble foretatt av idrettsbyråd Jøran Kallemyr 9. august 2010 foran kampen Frigg Oslo FK – Vålerenga 2. En kamp Frigg forøvrig vant 3-0.
Driftekaren
Rollene
En same.
Sitkagran
Sitkagrana tilhører furufamilien (Pinaceae) og vokser naturlig i Nord-Amerika. Den er blant de største av granene, og tredje størst av alle tre-arter (etter redwood og douglasgrana).
Beskrivelse
Sitkagran kan hybridisere med hvitgran (Picea glauca) og danne hybriden lutzgran (Picea glauca x Picea sitchensis). Lutzgran kan være svært vanskelig å skille fra sitkagran.
Spredning og økologisk effekt
Treslagene er tilpasset et oseanisk klima, og er dermed svært vind- og salttolerant. Dette skaper et stort konkurransefortrinn langs norskekysten. Trærne vokser raskt og kan sette kongler tidlig, etter 5-10 år. Frøene har liten vekt og spirer lett, og det er registrert mellom 3-400 frøplanter pr m2. Lav frøvekt gjør at muligheten for langdistansespredning er stor, noe som bidrar til vekst i bestandene og utvidelse av utbredelsesområdene.
Sitka/lutzgran vokser raskere enn våre stedegne treslag og kan gjennom sin toleranse for vind og sjøutsatte områder, etablere seg ved hjelp av mennesket eller gjennom naturlig frøspredning, gjerne i landskap som er treløse, for eksempel i kystlynghei og naturbeitemarker, på fastlandet og øyer og holmer m.v. Sitkagranens gode spredningsegenskaper tilsier at avstanden mellom bestander og sårbare områder bør være flere kilometer. Planting i vindutsatte områder (loskråninger og bakketopper) bør unngås.
I Fremmedartslista 2018 er sitkagran vurdert til svært høy risiko på grunn av stort invasjonspotensial og høy økologisk effekt.
Jernbane
Starten
Helt fra oldtiden eksisterte det hestebaner, og fra 1600-tallet ble banene belagt med plater av jern slik at vognene rullet lettere. Det var særlig gruvedrift som skapte behovet for baner. I 1789 laget en engelskmann det første jernbanespor med opphøyde skinnehoder og vognhjul med flenser, og den videre utvikling skjedde først og fremst i England. Men det var først da damplokomotivet ble anvendelig på slutten av 1820-tallet at vi fikk det vi i dag forstår med jernbaner og jernbanedrift.
Teknologi
Det er glatte stålhjul på stålskinner som gir jernbanens store fortrinn; både fordi det tillater stor fart, og fordi det krever mye mindre energi enn tilsvarende transport med gummihjul på vei. Til gjengjeld må sporet være jevnt og av god kvalitet, svingene (kurvene) bør være slake, og bare slake bakker (stigninger og fall) bør tillates; mye slakere enn på vei. Normalt bygges ikke hovedlinjene i Norge med sterkere stigning/fall enn 25 ‰ (25 meter stigning på 1 000 meter bane).
Finasterid
Menn med alopecia androgenetica har forhøyede nivåer av DHT i områder av hodebunnen med hårtap. DHT bidrar til en forkortet vekstfase, miniatyrisering av hårfolliklene og færre antall synlige hår. Finasterid reduserer DHT i serum og hodebunn. Resultatet er en hemming og reversering av miniatyriseringprosessen.
Effekt
Virkemiddelet finasterid selges under forskjellige navn av ulike legemiddelselskaper, markedsført for forskjellige tilstander og i ulike doser. MSD (Merck Sharp & Dohme) har patent på å selge virkemiddelet for bruk mot hårtap, og selger det til dette formålet under navnet Propecia i doser på 1mg finasterid per tablett. Legemiddelet selges også av MSD under navnet Proscar for behandling av forstørret prostata i doser på 5mg finasterid. Generiske legemidler er også tilgjengelige fra andre selskaper. Prisen er sterkt varierende, men mye høyere for Propecia enn andre varianter.
Norgesmesterskapet i fotball for menn 1935
Fredrikstads vinnerlag: Georg Schuster, Rolf Johannesen, Kjell Pettersen, Gunnar Andreassen, Håkon Johansen, Morten Pettersen, Finn Johannesen, Sten Moe, Knut Brynildsen, Arne Børresen og Arne Ileby.
Militærgrensen
Militærgrensen (ty. Militärgrenze) var fra det 16. til det 19. århundre et grenseområde, et såkalt cordon sanitaire, i Habsburgerriket mot Det osmanske rike. Det omfattet opprinnelig områder i Kroatia, Den kroatiske militærgrensen. Fra det 17. og 18. århundre omfattet det også Den slavonske militærgrensen og Banat-militærgrensen.
Francis Obikwelu
Da Obikwelu ikke ble tatt ut til OL 2000 i Sydney, søkte han om portugisisk statsborgerskap i oktober 2001.
Office of National Assessments
I desember 2018 ble ONAs oppgaver overført til Office of National Intelligence.
Otto Blehrs andre regjering
Otto Blehrs andre regjering tiltrådte 22. juni 1921. Det var en ren Venstre-regjering, og representerte et uventet comeback for Venstres «gamle mann», som var 74 år gammel ved tiltredelsen.
Vinni
Vinni er norrønt og betyr «enge-landskap» / «åpent landskap bestående av enger». Typisk er området der vikingene i sin tid oppdaget og kalte Vinland, som senere fikk navnet Amerika (oppkalt etter Ameriko), da de ankom østkysten av Canada (New Foundland – området) på sin ferd over havet fra Grønland.
Lodalen
Lodalen kan vise til:
Skreppen
På 1920-tallet tok Karl Skreppvin fra Skreppen tilbake Skreppvin-navnet.
Fylkesvei 5332
Bybanen i Bergen følger traséen fra Lungegårdskaien til nordenden av Gamle Nygårdsbru og danner et midtskille mellom fartsretningene nord og syd langs strekningen.
Gnaeus Julius Verus
Gnaeus Julius Verus var en romersk politiker, offiser og embetsmann i det 2. århundre.
Verus tok kontroll over en stor den av brigantenes område. Han grunnla antagelig en ny by eller gav området til keiseren. I 158 ble han erstattet av en ny guvernør.
Bertha Hansen
Kadett
Hansen ble aldri innvidd som soldat i Frelsesarmeen, det var det ikke tid til. Hun ble ført opp som kadett den 6. april 1888. Det var ingen offisersskole og hun hadde heller ikke noen uniform til å begynne med. Umiddelbart etter at hun ble offiser ble hun sammen med løytnant Amalie Olsen sendt til Kongsberg.
Daglig leder
På andre språk
På britisk engelsk er managing director (MD) den vanlige tittelen på en daglig leder. På amerikansk engelsk er chief executive officer (CEO, administrerende direktør) den vanlige betegnelsen, men i ideelle organisasjoner bruker man ofte executive director i stedet. Man finner også tittelen director-general (eller director general) brukt i visse typer organisasjoner, blant annet i statsetater, internasjonale organisasjoner og en del ideelle organisasjoner.
Gallia
Historie
Den galliske kulturen ble deretter i stor grad oversvømmet av romersk kultur. Latinsk språk ble overtatt av gallerne, og Gallia ble underlagt og innlemmet av det romerske rike. All administrasjon ble endret, og gallerne ble over tid til romerske borgere. Den territoriale organiseringen av Gallia ble fullført av Augustus fra 27 til 12 f.Kr. Han opprettet tre romerske provinser: Gallia Belgica, Gallia Lugdunensis og Aquitania. I rundt 200 år ble pax romana, den romerske freden, opprettholdt, med unntak av en del lokale uroligheter og opprør. Keiser Claudius, som var født i Lugdunum (i dag Lyon), tillot galliske adelsmenn slippe til det romerske senatet i år 48. Han beordret også undertrykkelse av druidene, gallernes religiøse lederne. Stedegne galliske guddommer ble lagt sammen med deres romersk motsvarigheter, og religiøs dyrkelse av den romerske keiseren ble oppmuntret. Ved 300-tallet hadde imidlertid kristendommen blitt dominerende i folkets religiøse forestillinger, og den svekkede galliske kulturen ble ytterligere forringet ved at latin ble benyttet i gudstjenestene.
Perikles
Tidlig politisk karriere og ostrakismen av Kimon
Plutark sier at Perikles var den fremste blant athenerne i førti år. Dersom dette stemmer, må Perikles ha inntatt en lederposisjon tidlig i 460–årene. I løpet av disse årene forsøkte han å beskytte sitt privatliv og forsøkte å presentere seg som et forbilde for sin medborgere. Han unngikk for eksempel ofte banketter i et forsøk på å være nøysom.
Første Peloponneserkrig
Våren 449 foreslo Perikles kongressdekretet som førte til et møte («kongress») av alle greske stater for å vurdere spørsmålet om gjenoppbygging av templene som ble ødelagt av perserne. Kongressen mislyktes på grunn av Spartas motstand, men Perikles reelle intensjoner forblir uklare. Noen historikere mener at han ønsket å sette i gang en slags konføderasjon av alle de greske byene, andre tror han ønsket å sikre athensk lederskap. Ifølge historikeren Terry Buckley var målet for kongressdekretet et nytt mandat for det athenske sjøforbundet og for innsamling av «foros» (skatter).
Personlige angrep
Aspasia, som var kjent for sin evne til å konversere og gi råd, ble anklaget for å korrumpere kvinnene i Athen for å tilfredsstille Perikles' perversjoner. Aspasia var antagelig en hetære og drev et bordell, selv om disse påstandene er omstridt blant moderne forskere. Anklagene mot henne var antagelig ikke mer enn ubevist sladder, men hele opplevelsen var svært bitter for Perikles. Selv om Aspasia ble frikjent takket være et sjeldent emosjonelt utbrudd fra Perikles, døde hans venn Fidias i fengsel. En annen venn av ham, Anaxagoras, ble angrepet av ekklesiaen for sin religiøse tro.
Opptakt til krigen
Perikles var overbevist om at krigen mot Sparta, som ikke kunne skjule sin misunnelse på Athens dominans, var uunngåelig om ikke velkommen. Derfor nølte han ikke med å sende tropper til Korkyra for å forsterke den korkyriske flåten som kjempet mot Korint. Flåtene konfronterte hverandre i slaget ved Sybota i 433, og et år senere kjempet athenerne mot korintiske kolonister i slaget ved Poteidaia. Disse to hendelsene bidro sterkt til Korints vedvarende hat mot Athen. I samme periode foreslo Perikles det megariske dekret som minnet om en moderne handelsblokade. Ifølge retningslinjene i dekretet var megariske handelsmenn ekskludert fra markedene i Athen og havnene i hennes imperium. Denne bannlysningen kvelte den megariske økonomien og gjorde freden mellom Athen og Sparta svært anstrengt, siden Sparta var alliert med Megara. George Cawkwell brøt Perikles med dette dekretet trettiårsfreden, «men kanskje ikke uten noe som minnet om en unnskyldning». Athenernes rettferdiggjørelse var at megarerne hadde kultivert det hellige landet som var viet Demeter og hadde gitt tilflukt til rømte slaver, en oppførsel som athenerne regnet som umoralsk.
Militære bedrifter
Men kritikere av Perikles' strategi har vært like tallrike som dens tilhengere. En vanlig kritikk er at Perikles var alltid en bedre politiker og taler enn strateg. Donald Kagan kalte den perikleanske strategien «en form for ønsketenkning som slo feil,» og Barry S. Strauss og Josiah Ober har sagt at «som strateg var han mislykket og fortjener en del av skylden for Athens store nederlag». Kagan kritiserte den perikleanske strategien i fire punkter :
Elsvatnet
Elsvatnet (sørsamisk: Aalesjaevrie) er en innsjø i Hattfjelldal kommune i Nordland.
Sandnes kirke (Sandnes)
Historie
Omtrent halvannet år etter byggevedtaket, 6. juli 1882, ble Sandnes kirke innviet. Kirken ble av økonomiske hensyn noe kortere og lavere enn Eckhoffs opprinnelige tegninger. Av samme grunn ble det installert enkel innredning og dekorasjon, gamle ovner og et utrangert orgel fra Farsund. I 1899 fikk kirken nytt orgel, produsert av den lokale orgelfabrikken Norge i Strandgata, og i 1904 ny altertavle. Eget kirkesogn ble Sandnes først i 1913, og prestegjeld i 1914. Tårnet ble påbygget i 1949, og i 1961 ble kirken restaurert og utvidet i lengden etter de opprinnelige tegningene.
Mariah Carey
1993–1996
Music Box lå lenge som nummer en på albumoversikten fra flere land, og ble etter hvert et av de bestselgende albumene gjennom tidene, med verdensomspennende salg på over 30 millioner eksemplarer. Etter å ikke ha turnert for de to siste albumene, var Carey enig om å legge ut på en kort serie med konserter, med tittelen Music Box Tour. Den hadde bare seks datoer i hele Nord-Amerika, men den korte og vellykkede turnéen var et stort skritt for Carey senere. Etter Music Box tok Carey en pause bort fra rampelyset, og begynte å jobbe med et ukjent prosjekt gjennom hele 1994. I oktober 1994 kunngjorde Billboard at Carey ville utgi et julealbum senere samme år. I 1994 samarbeidet Carey med Luther Vandross; en cover av Lionel Richie og Diana Ross «Endless Love».
1997–2000
Med sine følgende album begynte Carey å ta mer initiativ og kontroll med sin musikk, og begynte å implentere flere sjangere i hennes arbeid. For Butterfly søkte hun å jobbe med andre produsenter og forfattere, enn Afanasieff. Som Sean Combs, Kamaal Fareed, Missy Elliott, Jean Claude Oliver og Samuel Barnes fra Trackmasters. Under albumets innspilling, ble Carey og Mottola separert. Carey kalte det som sin måte å oppnå personlig og profesjonell frihet på.
2001–2004
Carey begynte å legge ut en rekke merkelige meldinger på sin offisielle nettside. Den 19. juli 2001 gjorde Carey et overraskende stunt på MTV-programmet Total Request Live (TRL). Da showets vert Carson Daly begynte sendingen etter en reklamepause kom Carey ut med en istralle. Hun hadde på seg en stor T-skjorte, og begynte en striptease. I et senere intervju med Oprah Winfrey forklarte hun at Daly hadde vært klar over at hun befant seg i bygningen før stuntet. Careys oppførsel på TRL fikk stor medieoppmerksomhet.
2008–2009
Den 20. januar 2009 utførte Carey «Hero» på innsettelseseremonien til Barack Obama, som ble den første afroamerikanske presidenten i USA. Den 7. juli 2009 fremførte Carey - sammen med Trey Lorenz - sin versjon av The Jackson 5-sangen «I'll Be There», på minneseremonien for Michael Jackson.
2010–2014
I august 2012 lanserte hun en frittstående single, «Triumphant (Get 'Em)», med amerikanske rapperen Rick Ross, samt Meek Mill. Den er samskrevet og co-produsert av Carey, Jermaine Dupri og Bryan-Michael Cox. Carey sluttet seg til dommerspanelet for American Idol sesong tolv. Sammen med Randy Jackson, Nicki Minaj og Keith Urban.
Salgstall og listeplasseringer
Carey har hatt stor suksess, spesielt i USA, Storbritannia og Australia. Hun oppnådde stort salg med albumet Daydream i 1995, som blant annet inneholder sangene «Fantasy» og «Always Be My Baby». Da singelen «My All» i 1998 toppet USAs salgsliste Billboard Hot 100 satte hun ny verdensrekord som den kvinnelige artisten med flest topplasseringer på denne lista noensinne. Hun innehar også en rekke andre rekorder. I mars 2008 har hun nok engang toppet Billboards singleliste med singelen «Touch My Body», den 18. singelen hennes.
Filantropi og andre aktiviteter
I februar 2019 takket Mariah Carey ja til en konsert i Saudi Arabia, som hun fikk mye kritikk for. En talsperson uttalte at man håper dette er et skritt i riktig retning for menneskerettigheter. Konserten kom i kjølvannet av at landet, har lempet på restriksjoner på underholdning, musikk og lignende.
Carey lanserte sin selvbiografi, The Meaning of Mariah Carey, 29. september 2020. Boken debuterte på 1.-plass på boklisten The New York Times Best Sellers. Den ble møtt med positiv kritikk.
I Norge
I 1997 deltok hun på Nobel fredspris konsert i Oslo, med sangene My All, One Sweet Day og Butterfly.
Låter på VG-lista.
«It´s Like That» hadde beste plassering som #13.
Bobby Rousseau
Rousseau vant en olympisk sølvmedalje i ishockey under vinter-OL 1960 i Squaw Valley. Han var med på det canadiske ishockeylaget som kom på andreplass i turneringen bak USA. Det var ti lag som deltok, etter gruppespillet spilte de seks beste lagen en enkeltserie der alle lagene møttes en gang. Canada vant fire kamper og tapte en, 1-2 til USA. USA vant alle fem kampene i sluttspillsserien og vant serien med maksimale ti poeng foran Canada med åtte og Sovjetunionen med fem poeng.
Jelling kirke
Verdensarven
Jelling kirke ble sammen med Jellingsteinene og de to gravhaugene tatt opp på UNESCOs Verdensarvliste i 1994 som det første danske verdensarvsted.
Zjores Alfjorov
Alfjorov ble tildelt nobelprisen i fysikk i 2000, sammen med tyskeren Herbert Kroemer, for utviklingen av halvlederheterostrukturer for høyhastighets- og optoelektronikk. De delte halvparten av prispengene, mens den andre halvparten ble tildelt amerikaneren Jack Kilby.
Merverdiavgift
Norge
I Norge pr. 2018 er den generelle satsen for merverdiavgift 25 %, for næringsmidler 15 %, og for blant annet persontransport, hotellovernattinger og kinobilletter 12 %. Fom. 1. april 2020 tom. 30. juni 2021 ble imidlertid lav sats redusert fra 12 % til 6 %, som en del av tiltakspakkene i forbindelse med korona-situasjonen.
Unntak fra avgiftsplikt er omsetning som faller helt utenfor merverdiavgiftsloven (LOV 2009-06-19 nr 58: Lov om merverdiavgift). Virksomheter som bare har slik omsetning skal ikke registreres i Merverdiavgiftsregisteret, og har ikke rett til fradrag for inngående merverdiavgift.
På Svalbard er det ikke noen merverdiavgift. Handel mellom Svalbard og øvrige Norge regnes som utenlandshandel for merverdiavgiften.
Historikk
Fra september 1940 gikk en over til et system hvor avgiften ble lagt på siste ledd i omsetningen av varer. Avgiftssatsen ble forhøyet til 10 %. Fra 1. juli til 1. august 1947 ble det anvendt to avgiftssatser med 10 % på jordbruksvarer og 6,25 % på øvrige varer. Problemene med å praktisere to forskjellige avgiftssatser førte til at man fra 1. august samme år satte avgiftssatsen til 6,25 % for alle varer. Satsen ble hevet til 10 % igjen fra april 1951. 1. desember 1964 ble avgiftssatsen hevet til 12 % (13,64 % eksklusive avgiftsbeløpet). Denne avgiftssatsen ble beholdt fram til 1970, da sisteleddssystemet ble opphevet.
Fra 1. juli 2001 ble det innført generell merverdiavgiftsplikt også ved omsetning av tjenester, med mindre de er eksplisitt unntatt i loven. Som et ledd i denne reformen ble det innført en redusert sats på mat- og drikkevarer, og det er senere vedtatt lavere sats på flere områder. Fra 1. mars 2004 ble persontransport avgiftspliktig, men med lav sats. Omsetning av infrastrukturtjenester knyttet til bruk av lufthavner og jernbane ble avgiftspliktig fra 1. januar 2005 med ordinær sats, og det samme skjedde for omsetning av infrastrukturtjenester knyttet til bruk av offentlige havner fra 1. januar 2007. Utleie av rom i hotellvirksomhet mv., herunder formidling av slik utleie, ble avgiftspliktig fra 1. september 2006 med lav sats. Med virkning fra 1. januar 2008 er det videre innført merverdiavgift med lav sats på næringsmessig utleie av fritidseiendom.
Søren Daniel Schiøtz
Hans far var Peder Schiøtz og moren Sophie Christine Jochel. I 1818 tok han juridisk embetseksamen og var en tid sorenskriverfullmektig i Egersund. Seinere ble han kopist og i tre år konstituert sorenskriver, og deretter (fra 1830 til 1860) var han fogd over Jæren og Dalene. 13. september 1826 giftet han seg med Charlotte Petrea Rosenkilde, og de fikk 7 barn. De bodde i Laugmannsgata 2 i Stavanger.
Da Brødremenigheten etablerte seg i Stavanger på 1820-tallet, ble Søren Daniel Schiøtz leder for dem.
Terry Venables
Spillerkarriere
Som ungdom spilte han to år i Chelsea, før han i 1960 ble profesjonell i samme klubb. I 1965 vant han Ligacupen med laget. Han spilte i Chelsea fram til 1966 da han kom på kant med manager Tommy Docherty og ble solgt til Tottenham for £80 000. Han spilte tre sesonger i Tottenham, og var med på å vinne FA-cupen i 1967 mot sin gamle klubb. I juni 1969 ble kjøpt for £70 000 av et annet London-lag, Queens Park Rangers. I 1974 kjøpte nok et London-lag Venables. Crystal Palace betalte samme sum som QPR hadde kjøpt ham for fra Tottenham.
Trenerkarriere
Han var assistent for Steve McClaren på det engelske landslaget fra 2006 til 2007. Begge fikk sparken da England ikke kvalifiserte seg for EM 2008.
Ørnevatnet
Ørnevatnet (også skrevet Ørnevatn, nordsamisk: Ákkeljávri) er en innsjø i Sør-Varanger kommune i Finnmark. Den ligger to kilometer øst for Langfjordeid og har utløp mot vest til Ørnevassbekken. Innsjøen har et areal på 2,48 km².
Friidrett under Asialekene 1954
Friidrett under Asialekene 1954 ble arrangert i Manila på Filippinene i mai 1954. Det var 30 øvelser, 21 for menn og 9 for damer. Japan ble beste nasjon med 17 gullmedaljer foran India med fem.
Henri Cordier
Han ble professor ved L'Ecole des langues orientals.